**ՀԻՄՆԱՎՈՐՈՒՄ**

Համայնքի խոշորացումից հետո համայնքապետարանի աշխատակազմի հաստատված հաստիքացուցակում անհրաժեշտություն է առաջացել կատարել փոփոխություն և ավելացնել գլխավոր և առաջատար մասնագետի 2-ական հաստիք՝ գյուղատնտեսության և բնապահպանության ու առաջատար մասնագետի 1 հաստիք՝ կրթության, մշակույթի, սպորտի, առողջապահության, երիտասարդության և սոցիալական հարցերի բաժիններում, ֆոտովոլտային օպերատոր 1 հաստիք և հավաքարար 0,5 հաստիք, ինչը պայմանավորված է աշխատանքների ընթացքում ի հայտ եկած խնդիրներով։

1. Աշխատակազմի գյուղատնտեսության և բնապահպանության բաժնում նախատեսվում է ավելացնել երկու գլխավոր մասնագետի հաստիք։ Առաջարկվող փոփոխությունները հիմնավորվում է հետևյալ փաստարկներով։

* Սիսիան համայնքի տարածքային մեծ փռվածությամբ պայմանավորված, ինչպես նաև ապօրինի հողօգտագործումները բացահայտելու և դրանք կանխելու համար, գյուղատնտեսական նշանակության հողամասերի ընթացիկ հաշվառման հողային հաշվեկշռի կազմման համար անհրաժեշտություն է առաջացել ունենալ առանձին հաստիք։
* Աշխատակազմի գյուղատնտեսության և բնապահպանության բաժնի մյուս գլխավոր մասնագետը պետք է հսկողություն իրականացնի համայնքի սեփականություն հանդիսացող հողերի և բնապահպանական միջոցառումների նկատմամբ, իրականացնի ապօրինի հողօգտագործումների կանխարգելման և կասեցման աշխատանքներ, ճշգրտի հարկային բազայի հողօգտագործողների հողերի կադաստրային տվյալները։

1. Աշխատակազմի գյուղատնտեսության և բնապահպանության բաժնում նախատեսվում է ավելացնել երկու առաջատար մասնագետի հաստիք։ Առաջարկվող փոփոխությունները հիմնավորվում է հետևյալ փաստարկներով։

* Առաջատար մասնագետներից մեկը պետք է իրականացնի Սիսիան համայնքի տնային կենդանիների հաշվառման և գյուղատնտեսական մշակաբույսերի հիվանդությունների, վնասատուների և մոլախոտերի դեմ պայքարի կազմակերպման աշխատանքները։
* Գյուղատնտեսության և բնապահպանության բաժնի մյուս առաջատար մասնագետը պետք է կազմի վիճակագրական ծառայության ներկայացվող հաշվետվությունները, օժանդակի գյուղացիական տնտեսությունների աջակցման աշխատանքներին։

1. Աշխատակազմի կրթության, մշակույթի, սպորտի, առողջապահության, երիտասարդության և սոցիալական հարցերի բաժնում նախատեսվում է ավելացնել մեկ առաջատար մասնագետ։

* կրթության, մշակույթի, սպորտի, առողջապահության, երիտասարդության և սոցիալական հարցերի բաժնի առաջատար մասնագետը պետք է մասնակցի սոցիալական կարիքների գնահատման, սոցիալական աջակցության համայնքային ծրագրերի մշակման և իրականացման աշխատանքներին, մասնակցի համանքի ղեկավարին կից խնամակալության և հոգաբարձության հանձնաժողովի աշխատանքներին։

1. Համայնքապետարանի և ենթակա կառույցների տանիքների վրա տեղադրվելիք ֆոտովոլտային կայանների սպասարկումն իրականացնելու համար անհրաժեշտություն է առաջացել ավելացնել ֆոտովոլտային օպերատորի հաստիք։
2. Սիսիան համայնքի Անգեղակոթ բնակավայրի վարչական շենքի տարածքի մեծության պատճառով անհրաժեշտություն է առաջացել ավելացնել հավաքարարի հաստիք։

**Աշխատակազմի քարտուղարին փոխարինող՝ Ե․ Եղիազարյան**

**05․02․2025**

**ՏԵՂԵԿԱՆՔ**

Սիսիան համայնքի ավագանու կողմից սույն որոշման նախագիծն ընդունվելու դեպքում համայնքային բյուջեի ծախսային մասի 4111 աշխատողների աշխատավարձեր և հավելավճարներ հոդվածում կկատարվի համապատասխան պլանավորումներ։

**Աշխատակազմի քարտուղարին փոխարինող՝ Ե․ Եղիազարյան**

**05․02․2025**